पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर में ट्रैवल एजेंट ने यूक्रेन भेजने के बहाने एक युवक से लाखों रुपए ठग लिए। जब वह यूक्रेन न भेज सका तो पुलिस कार्रवाई के डर से गलत तारीख डालकर चैक पकड़ा दिए। चैक कैश न हुए तो पीड़ित ने फिर पुलिस को शिकायत दी। इसके बाद ट्रैवल एजेंट व उसके साथी के खिलाफ पुलिस ने ठगी व ट्रैवल एक्ट का पर्चा दर्ज कर लिया है।
2.50 लाख कैश लौटाए, बाकी के दिए थे चैक
जैतोवाली के रहने वाले गगनदीप सिंह ने विदेश जाने के लिए गांव गाखल के ट्रैवल एजेंट राजविंदर घुम्मन व उसके साथी मुकेश बंगड़ उर्फ राजा से संपर्क किया था। इसके बदले उन्होंने कैश व बैंक ट्रांसफर के जरिए 4.07 लाख रुपए ले लिए। इसके बावजूद वह यूक्रेन नहीं भेज सके। इसके बाद पीड़ित ने विरोध किया तो उसे 2.50 लाख रुपए लौटा दिए। इसके बाद पैसे नहीं दिए। गगनदीप ने पुलिस को शिकायत दी तो उसने रुपए लौटाने की हामी भरी। फिर उसे 1.50 लाख और लौटाने के बदले 29 जनवरी 2021 को 3 चैक दे दिए। हालांकि, इसमें उसने चालाकी करते हुए साल 2021 की जगह 2020 भर दिया। इसके चलते वो कैश नहीं हुए।
इसके बाद मामला फिर पुलिस के पास पहुंचा तो ट्रैवल एजेंट ने उसे चैक बदलकर दे दिए। जब गगनदीप ने वो बैंक में लगाए तो आरोपी के अकाउंट में रुपए न होने की वजह से चैक बाउंस हो गए। इसके बाद पुलिस ने आरोपी ट्रैवल एजेंट व उसके साथी पर पर्चा दर्ज कर लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn